ƆFÃ 5
Noah Aber Do Nsuyirii
—Woananom na Wɔyɛɛ Setsie, na Woananom na Wɔannyɛ?
Nyimpa dodowara yɛɛ ndzebɔn wɔ Noah aber do. Genesis 6:5
Adam nye Eve woo mba, na nyimpa dɔree wɔ asaase do. Ber rokɔ do no, abɔfo no mu bi bɛkãa Satan ho wɔ n’etũatsew no mu.
Wɔbɛdaan hɔn ho nyimpa wɔ asaase no do ama woetum awar mbasiafo. Wɔnye hɔn woo mba a wɔyɛ abɔyafo, a hɔn ho yɛ hũ na wɔyɛ dzen koraa sen nyimpa mba.
Afei, nna ndzebɔnyɛfo ahyɛ wiadze no mu mã. Bible no kã dɛ, nna “nyimpa n’emumuyɛ ayɛ kɛse wɔ asaase do, na dɛ n’akoma mu adwen nyinara yɛ bɔn ara nko daa.”
Noah tsiee Nyankopɔn, na ɔpaam hɛn no. Genesis 6:13, 14, 18, 19, 22
Nna Noah yɛ nyimpa papa. Jehovah kãa kyerɛɛ Noah dɛ ɔdze nsuyirii kɛse bi rebɛsɛɛ ndzebɔnyɛfo no.
Nyankopɔn kãa kyerɛɛ Noah dɛ ɔmpam adaka anaa hɛn kɛse bi, na ɔmfa n’ebusua nye mbowa ahorow nyinara bi nkɔ mu.
Noah bɔɔ n’aberdofo no kɔkɔ dɛ Nsuyirii no reba, naaso woenntsie. Binom sii no atwetwe, na afofor so taan no.
Wowiee hɛn no, Noah na n’ebusua nye mbowa no kɔr mu.
Sũa Pii
ASƐMPA A OFI NYANKOPƆN NKYƐN!
Ebɛnadze Ntsi Na Nyankopɔn Ma Bɔn na Amandzehu Ho Kwan?
Ɔyɛɛ dɛn na bɔn hyɛɛ ase, na ebɛnadze ntsi na Nyankopɔn ama kwan ma akɔ do? Ana amandzehu bɛba ewiei da bi?
twi_Latn deu_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn